Mula ka...
sa nayon ng angkan ng demonyo!
Naiintindihan ko na rin sa wakas,
kung bakit ka nanirahan sa ganitong lugar.
Ano?
Kaya, para pagalingin ang sugat sa kaluluwa mo,
nagpunta ka rito, pinanghahawakan ang isang kapani-paniwalang sabi-sabi.
May espiritwal na kapangyarihan ang mga kristal
at sinasabing may mga ganito rin maging sa lungsod ng mga patay.
Kaya ginagamit sila sa panghuhula at pangkukulam.
Sa madaling salita,
ang Grotong Kristal ang masasabing pinakamalapit na lugar sa kabilang buhay.
Gusto mong makita ang yumao mong anak.
Kaya ka nandito.
Paano mo nalaman ang tungkol sa anak ko?
Hindi totoo 'yan.
Binabantayan ko lang ang grotong 'to para sa misyon ko!
Magkasundo tayo.
Bawiin mo ang sumpa sa mga batang 'yan
at ibigay sa 'kin ang ambar na nagkulong sa mga demonyo.
Kung gagawin mo 'yon, ang...
Ayaw ko!
Sinasabi mo ba'ng pag binigay ko ang mga 'yon,
papalitan mo 'yon ng kasinghalaga n'on?
Pagtatagpuin ko kayong muli ng anak mo.
Huwag mo 'kong linlangin!
Alam kong nagsisinungaling ka lang!
Imposibleng magawa mo 'yon!
Limang taon na mula nang manirahan ako rito,
ni hindi ko man lang nakita ang kaluluwa ng anak ko!
Sino ka ba talaga, ha?
Hindi ka mula sa angkan ng demonyo,
at hindi ka rin naaapektuhan ng mahika ko.
Ni hindi ka nga rin tao!
Para bumalik sa pagiging sanggol ang mga 16 na taong gulang,
kailangan ng 16 minuto.
Kung tatantiyahin, bumabata sila ng isang taon kada minuto.
Kung ganoon, para mawalan ako ng kapangyarihan,
aabutin ng mga tatlong libo at ilang daang minuto.
Sa madaling salita, halos tatlong araw.
Tatlong libo at ilang daang minuto?
Lampas tatlong libong taong gulang ka na?
Sino ka ba talaga?
Buweno.
Sasabihin ko sa 'yo.
Magningning!
Ano?
Magningning!
Ha? Ano 'yon?
Sino ka ba talaga?
Kilala mo ako bilang mahigpit na kalaban ni Haring Arthur,
isa sa Pitong Nakamamatay na Kasalanan,
Ang Makasalanang Kambing, si Gowther.
Isa ka sa mga maalamat na makasalanan?
Kung ikaw nga 'yon, bakit nag-anyong matandang lalaki ka
at tinayo ang nayon ng angkan ng demonyo?
Pinaliwanag ko na kanina.
Ayaw nila ng gulo.
Sa halip na manirahan sa Impiyerno,
gusto nilang mamuhay nang payapa sa Britannia.
At ako ang kasabwat na nag-alok sa kanila n'ong lugar.
Kailan mo ginawa 'yon?
Tungkol naman sa hitsura ko...
Bukod sa harang sa paligid ng nayon,
naglagay rin ako ng mahikang ilusyon
sa lahat ng nilalang na may sampung milyang layo sa 'kin
upang makita nila ako bilang isang matandang lalaki.
Dahil 'yon sa inyong mga tao
na laging gumagawa ng paraan para patayin ang Pitong Nakamamatay na Kasalanan.
Sagabal talaga 'yon.
Maghintay muna kayong dalawa rito.
Buwisit. Masama 'to!
Ang tumakbo lang ang magagawa ko ngayon!
Kung kakalabanin ko 'yong maalamat na halimaw,
wala akong pag-asa kahit ano pa ang gawin ko!
Nakakagulat naman!
Akala ko may naramdaman akong biglaan at malakas na mahika,
pero mas malaki pa pala ang matutuklasan ko!
Mag-usap tayo, Ardbeg.
Huwag kang lumapit! Lumayo ka!
Kung lalapit ka pa, ihuhulog ko ang batang 'to
sa bangin!
Hindi ako nagbibiro!
'Wag.
Tumahimik...
Magagawa mo ba talaga 'yan sa harap ng anak mo?
Ito ang hiniling mo, di ba?
Ito na ang regalo ko sa 'yo.
Ito ang hiniling ko, sabi mo?
Ang kapal ng mukha mo para linlangin ako!
Napakasama mo talaga. Tama nga ang mga sabi-sabi!
Gawain ng demonyo ang paglaruan ang damdamin ng isang tao!
Ama!
Namatay...
ang anak ko no'ng araw na 'yon.
Ilusyon lang ito.
Huwad ang lahat ng 'to.
Ang maramdaman siya sa mga bisig ko,
ang init ng munti niyang mga kamay,
ang amoy niya...
Tama.
Ang batang 'yan,
isang ilusyong ginawa ko hango sa mga alaala mo.
O...
'Yan ang katotohanan na nasa alaala mo.
Pag bumalik na ako sa groto, babawiin ko na ang sumpa ko sa kanila.
Kailangan ko silang ibalik sa normal kung nasaan ang mga damit nila.
Kung hindi, habambuhay akong kamumuhian ni Anne.
Tamang pasiya 'yan.
Nagising ang mahika ko dala ng pighati sa pagpanaw ng anak ko.
Walang silbi naman dahil di nito maibalik ang oras para sa anak ko,
ang pinakamahalaga sa 'kin.
'Wag mong sisihin ang sarili mo.
Walang sinuman ang kayang bumuhay ng patay.
Doon nangyari 'yon.
Noong naghihinagpis ako,
nagpakita ang lalaking 'yon.
Gusto mo ba'ng makita ulit ang anak mo?
Ang inaasam mong nabubuhay na anak.
Noong una, di ko naintindihan ang sinasabi niya.
Kalaunan, di ko na kinaya ang kabastusan niya at...
Walang-hiya ka!
Pero no'ng tumingin ako sa mga mata niya, biglang hindi ko...
Gusto kong tulungan mo kami.
Arthur Pendragon.
Siya nga talaga 'yon.
Dahil sa pinanghahawakan ko ang mga sinabi niya,
naging kabalyero ako ng lalaking 'yon.
At para gumawa ng mundo para sa mga tao,
pinaplano kong lipulin ang angkan ng demonyo.
Pero natauhan na rin ako sa wakas.
Hindi na muling mabubuhay pa ang patay.
Kahit puwede kong makita ang anak ko gamit ang kapangyarihan niya,
di ko masisigurado kung siya nga ang anak na kilala ko.
Pero kahit ilusyon lang 'to,
muli mo kaming pinagtagpo ng anak na kilala ko at mahal ako.
Maraming salamat,
Gowther ng Pitong Nakamamatay na Kasalanan.
Wala 'yon!
Kakaiba ka talagang tao.
O, paruparo.
May nararamdaman akong papalapit na malakas na atake! Dalawa 'yon!
Maaabot tayo n'on sa loob ng tatlo at walong segundo.
Ang mga puntirya nila...
Gowther!
May isa pang paparating!
Ama!
Dito ka lang muna, Connie.
Babalik si Ama at sasamahan ka agad.
Anne...
Ardbeg...
Lumaki kang
kahanga-hanga.
Ardbeg...
Lumaki kang
kahanga-hanga.
Naku. Di ako makapaniwala.
Prinotektahan ni Ardbeg ang isa sa kanila.
Di ko pa rin makumpirma kung buhay pa ang isa sa Apat na Kabalyero ng Katapusan
at ang isa sa Pitong Nakamamatay na Kasalanan.
Dahil natatakpan ng alikabok na 'to ang paningin ko.
Magaling.
Kung alam ko lang na di mo 'yon alagad,
kanina ko pa sana pinatay 'yon.
Gayumpaman,
kung hindi pa natanggal ang sumpa ng lalaking 'yon,
hindi sana ako nakapasok dito sa groto.
Sa pagkakataong 'to, kinailangan kong umasa sa 'yo, Gowther.
Malalaman ko kung sino'ng umatake sa pagtingin sa naiwang mahika sa sibat.
Si Tamdhu, ang Kabalyero ng Kaguluhan, na nagsisilbi kay Haring Arthur.
May nararamdaman din akong ibang tao sa paligid niya.
May 9.2 milya ang layo nila mula rito.
Matagal ko nang di naramdaman 'to.
Di ko pa rin 'to magawang magustuhan.
Ang Sagradong Kayamanan, Kambal na Panang Herritt.
Uy, Tamdhu,
binigla mo silang inatake pero bakit parehong nagmintis ang tira mo?
Pero natamaan ko naman si Ardbeg na siyang humarang.
Hindi siya kasama!
Ngayong ramdam na nila ang presensiya natin,
siguradong magiging mas maingat sila.
Sina Ironside, Talisker, at Ardbeg, nabigo silang lahat sa kanilang misyon.
Minaliit kasi nila ang mga kalaban dahil lang sa mga bata sila.
Hindi, isa pang pagkakapareho nila, masyado na silang matanda.
Tamdhu, nasaan ang alagad mong naglaho?
Nandoon lang sa lambak, sa unahan ng tuktok ng Dalflare.
Papunta talaga sila sa Liones.
Bilisan na natin at sundan sila.
Isang misteryosong lumilipad na bagay!
Sinusundan ka nito, Tamdhu!
Sisibatin ko na lang!
Ano?
Di ko natamaan?
Uy, ano'ng nangyayari?
Ayos ka lang ba, Tamdhu?
Pananakot lang pala 'yon.
Buwisit.
Tuturuan ko na lang sila ng isa pang leksiyon
gamit ang mahika ko, Homing!
Ginalit n'yo ako.
Ano ba 'yang ginagawa mo, Tamdhu?
Hindi. Hindi ako 'yon!
May kumokontrol sa 'kin!
Pagsalakay: Jack.
Nakakatakot na kakayahan.
Ito pala ang mahikang nagkokontrol sa isip,
gamit ng isa sa Pitong Nakamamatay na Kasalanan,
na si Gowther.
Fiddich! Gumawa ka ng paraan!
Hindi ito ang oras para mamangha.
Naiintindihan mo, di ba?
'Wag na 'wag mo silang mamaliitin.
Harapin na natin sila nang mabilis at walang pag-aalinlangan.
Anne.
Ginoong Ardd.
A!
Ano 'yon, Anne?
'Wag kang magtangkang... tumingin dito!
Sinampal niya 'ko.
Nakita mo rin kaming hubad, di ba?
Ha?
Hinding-hindi ako titingin
sa isang maruming bagay!
Ano kaya ang nangyari no'ng naging sanggol tayo?
O!
Ang tungkod n'ong lalaki!
Si Ginoong Ardd. Nasaan na kaya siya?
Dahil ligtas naman si Percival, ibig sabihin n'on nagbago ang isip niya.
Pero ang mas mahalaga,
nasaan ang ambar na nagkulong kay Dolchomonte at sa iba?
'Wag kayong mag-alala. Tagumpay ang misyon.
Hayaan n'yo akong ipaliwanag ang nangyari.
Ang ambar!
Sino siya?
Ang ganda naman.
Magningning!
Mabisang gamot ang mga sungay na 'to.
Dalhin n'yo na lahat.
'Wag na. Di namin kailangan lahat kasi magiging sagabal lang.
Uy, Nasiens.
Mabisang sangkap pala sa gamot ang sungay na 'to.
Talaga?
Kung gano'n, kukuha ako nang kaunti.
Sana pagkain na lang ang binigay nila.
Percival, pumunta ka ulit at maglaro tayo.
Oo! Magkita tayo ulit, Dolchomonte.
Sa madaling salita,
Gowther,
gumawa ka ng ilusyon ng anak ni Ginoong Ardd,
at nasiyahan siya roon.
Kaya di na niya pinatay si Percival.
At binigay niya sa 'yo ang ambar
na nagkulong sa angkan ng demonyo at umalis.
'Yon ba ang nangyari?
Oo, 'yon nga.
Nagsisinungaling ka.
Nagsisinungaling ka sa isang bagay.
Nalalaman 'yon ng mahika ko.
Sabihin mo sa 'kin. Alin do'n ang kasinungalingan?
Kahit sabihin ko sa 'yo ang totoo,
duda akong mauunawaan mo ang mga ginawa ni Ardd.
Ha?
Para makakuha ng sagot na makakapagpanatag sa 'yo,
dapat makita mo ang mga alaala ni Ardd na nasilayan ko.
Napakasakit ng mga alaala na 'yon.
Alam n'yo kasi, may anak akong babae.
Inatake siya ng isang halimaw no'ng maliit pa siya.
May nangako sa 'kin na makikita ko ulit ang anak ko pagkatapos ng trabahong 'to.
Kaya...
para din sa akin 'to.
Sabihin mo sa 'kin.
Anong klaseng tao si Ginoong Ardd?
Lahat sila, aalis.
Oo. Aalis na sila.
Ipagdasal natin na makarating sila sa Liones nang ligtas.
Kahit na may mga tumutugis at sumusunod sa kanila,
di ko sila masasamahan.
Dahil may mahalaga akong tungkulin
na protektahan kayo.
Ayos lang.
Ang kaibigan mong si Percival,
isa siya sa Apat na Kabalyero ng Katapusan mula sa propesiya.
Sigurado akong makakaya niyang lagpasan ang anumang pagsubok.
Pero,
wala pa sa hustong gulang ang kanilang katawan at isipan.
Sa galing at dami ng mga tumutugis sa kanila,
kasama ang masidhing hangarin na pumatay,
magiging mas mahirap pa ang lalakbayin nila.
Ang pinakamasamang puwedeng mangyari...
Hindi.
Masyado akong nag-aalala, 'no?
ANG MGA DARK TALISMAN
Tagapagsalin ng subtitle: Carlo Canaman